turjo4nis/wikipedia-bn-dump-20250701 huggingface dataset:
আনোয়ার শাহ কাশ্মীরি

সৈয়দ মুহাম্মদ আনোয়ার শাহ ইবনে মুয়াজ্জাম শাহ কাশ্মীরি (; , Sayyid Muḥammad Anwar Shāh ibn Mu‘aẓẓam Shāh al-Kashmīrī al-Hindī; ১৬ নভেম্বর ১৮৭৫ – ২৮ মে ১৯৩৩) ছিলেন ভারতের একজন মুসলিম পণ্ডিত। তার কর্মজীবনে তিনি দারুল উলুম দেওবন্দসহ বেশ কিছু খ্যাতনামা শিক্ষাপ্রতিষ্ঠানে শিক্ষাদান করেছেন। দারুল উলুম দেওবন্দে তার সম্মানে একটি ফটকের নামকরণ করা হয়েছে। তিনি ইসলাম সম্পর্কে আরবি ও ফারসিতে বেশ কিছু বই লিখেছেন। তিনি ছিলেন মাদ্রাসা আমিনিয়া ইসলামিয়া আরাবিয়ার প্রথম অধ্যক্ষ। দারুল উলুম দেওবন্দে তিনি প্রায় ১২ বছর অধ্যক্ষ হিসেবে দায়িত্ব পালন করেন। তার গ্রন্থের মধ্যে রয়েছে ফয়জুল বারী।

তিনি তার স্মৃতিশক্তির জন্য পরিচিত। তার পুত্রের ভাষ্যমতে তিনি কিছু সংক্ষিপ্তভাবে পড়লে তার স্মৃতিতে ৩০ বছরের জন্য জমা হয়ে যেত, আর যদি তিনি বিস্তারিত পড়তেন তবে তা সারাজীবন মনে থাকত।

প্রাথমিক জীবন 
আনোয়ার শাহ কাশ্মীরি কাশ্মীরে ২৭ শাওয়াল ১২৯২ হিজরিতে (১৮৭৫ খ্রিষ্টাব্দ) একটি সৈয়দ পরিবারে জন্মগ্রহণ করেন। চার বছর বয়সে তিনি তার পিতা মোয়াজ্জেম আলী শাহের নির্দেশে কুরআন অধ্যয়ন শুরু করেন। ১৮৮৯ সালে তিনি দেওবন্দে ভর্তি হন এবং তিন বছর দারুল উলুম দেওবন্দে অধ্যয়ন করেন। এখানে তিনি মাহমুদ হাসান দেওবন্দি ও অন্যান্যদের অধীনে পড়াশোনা করেন। এরপর ১৮৯৬ সালে (১৩১৪ হিজরি) তিনি রশিদ আহমদ গাঙ্গোহীর নিকট অধ্যয়ন করেন এবং হাদিসে (যা তিনি দুই বছর যাবত পড়াশোনা করেছিলেন) এবং আধ্যাত্মিক বিষয়ে একটি শিক্ষা সনদ অর্জন করেছিলেন।

ব্যক্তিগত জীবন 
আনোয়ার শাহ ১৯০৮ সালে গঙ্গোহের এক নারীর সাথে বিবাহ বন্ধনে আবদ্ধ হন। তিনি দুই মেয়ে ও তিন ছেলের জনক ছিলেন।

উল্লেখযোগ্য ছাত্র 
আনোয়ার শাহের ছাত্রদের মধ্যে মানাজির আহসান গিলানি, মুহাম্মদ তৈয়ব কাসেমি, হিফজুর রহমান সিওহারভি, সাইদ আহমদ আকবরাবাদী, জয়নুল আবেদীন সাজ্জাদ মিরাঠী, মুহাম্মদ মিয়া দেওবন্দি, মানজুর নোমানী, মুহাম্মদ শফি উসমানি প্রমুখ উল্লেখযোগ্য।

আরও দেখুন 
 মাহমুদ হাসান দেওবন্দির ছাত্রদের তালিকা
 দারুল উলুম দেওবন্দের প্রাক্তন ছাত্রদের তালিকা
 জামিয়া ইমাম মুহাম্মদ আনোয়ার শাহ

তথ্যসূত্র

গ্রন্থপঞ্জি 
 
 
 
 
 
 
 
 
 ফকিহুল আসর আল্লামা আনোয়ার শাহ কাশ্মীরি (র) জীবন-কর্ম-অবদান
 আল্লামা আনওয়ার শাহ কাশ্মিরী রহ. জীবন সাধনা
 আল্লামা আনওয়ার শাহ কাশমিরী রহ. : জীবন, কর্ম ও অবদান by মাওলানা সিরাজুল ইসলাম
 
 New Book: Arabic Poetry of Allama Anwar Shah Kashmiri

বহিঃসংযোগ 
 

১৮৭৫-এ জন্ম
১৯৩৩-এ মৃত্যু
কাশ্মীরি ব্যক্তি
ভারতীয় ইসলামি পণ্ডিত
মুসলিম পণ্ডিত
মাতুরিদি ব্যক্তি
দেওবন্দি ব্যক্তি
মাহমুদ হাসান দেওবন্দির ছাত্র
জমিয়ত উলামায়ে হিন্দের ব্যক্তি
দারুল উলুম দেওবন্দের সদরুল মুদাররিস
হানাফী ব্যক্তি
মুহাদ্দিস
সুন্নি ইমাম
ভারতীয় সুন্নি মুসলিম পণ্ডিত
আহমদিয়া সমালোচক
দারুল উলুম দেওবন্দের শায়খুল হাদিস
এপিক এয়ার

এপিক এয়ার বাংলাদেশের একটি বেসরকারি বিমান সংস্থা, ইহাদের ফ্লাইট পরিচালনা এখনও পরিকল্পনার পর্য্যায় আছে। সংস্থাটি ২০১৪ এর শেষ দিকে বাজেট এয়ারলাইন (Budget airline) হিসাবে কার্যক্রম শুরু করবে বলে পরিকল্পনা করেছে। রিজেন্ট এয়ারওয়েজ এর প্রাক্তন প্রধান নির্বাহী কর্মকর্তা (CEO) ইমরান আসিফ এই সংস্থার প্রধান পদে আছেন।

উড়োজাহাজ বহর 

এপিক এয়ার ২০শে মার্চ ২০১৪ বৃহস্পতিবার তাদের বিমানের নতুন লিভারি (উড়োজাহাজের বাহ্যিক অলঙ্করণ) উন্মোচন করেছে। বোয়িং ৭৩৭ দিয়ে তাদের বিমানবহর পরিচালনা করবে। বোয়িং এর সহায়তায় বোয়িং ৭৩৭ এর নতুন লিভারির ডিজাইন করেছে আমেরিকার সিয়াটলের এয়ারলাইন ব্রান্ডিং কোম্পানি টিগ (Teague) । উজ্জ্বল হলুদ এবং ধূসর রঙের ছককাটা নকশা দিয়ে তৈরি করা হয়েছে এ লিভারি।

প্রাথমিক ভাবে  দুইটি বোয়িং ৭৩৭-৮০০এস উড়োজাহাজ দিয়ে এপিক এয়ার এর বহর যাত্রা শুরু করবে বলে বলে জানা গেছে ।

যাত্রী সেবা 

এপিক এয়ার বাংলাদেশে সর্বপ্রথম বাজেট এয়ারলাইন পরিচালনার পরিকল্পনা করেছে। পৃথিবীর বিভিন্ন দেশে, একটি বিশেষ শ্রেণীর যাত্রীদের কাছে এই সেবা অনেক জনপ্রিয় ।

গন্তব্যসমূহ 

  বাংলাদেশ

গন্তব্যসমূহ এখনো পরিকল্পনা পর্যায় রয়েছে । প্রাথমিক ভাবে চট্টগ্রাম এবং সিলেট হবার সম্ভবনা।

তথ্যসূত্র

বহিঃসংযোগ 

বাংলাদেশের বিমান পরিবহন সংস্থা
২০১৪-এ প্রতিষ্ঠিত
হিজামা

হিজামা ( অর্থ:"শোষণ")‎‏ হল শিঙ্গা লাগানো নামক প্রচলিত চিকিৎসার আরবি নামকরণ। মাথাব্যথা শরীরব্যথার মত অসুস্থতা নিরাময়ে এই চিকিৎসা প্রয়োগ করা হয়। হাদিসে এই চিকিৎসা পদ্ধতি উল্লেখ করা হয়েছে।

পদ্ধতি

হাদিসে উল্লেখ 
আবূ হুরায়রাহ থেকে বর্ণিত,

আবূ কাবশাহ আল-আনমারী বর্ণনা করেন:

ইবনু উমার বলেন:

তথ্যসূত্র

অধিকতর পঠন 

রক্ত
ইসলামি চিকিৎসা
ঐতিহ্যবাহী চিকিৎসা
আমি বিজয় দেখেছি

আমি বিজয় দেখেছি মূলত এম আর আখতার মুকুলের আত্মকাহিনী ভিত্তিক গ্রন্থ, যেটি মূলত বাংলাদেশের মহান মুক্তিযুদ্ধের ইতিহাস নির্ভর। বইটিতে লেখক বাংলাদেশের মুক্তিযুদ্ধ নিয়ে কথা বলেছেন। বইটিকে লেখক শুধুমাত্র মুক্তিযুদ্ধের সময়ের মধ্যে (২৬ মার্চ - ১৬ ডিসেম্বর) সীমাবদ্ধ রাখেননি, আগরতলা ষড়যন্ত্র মামলা কিংবা বামপন্থী রাজনীতি সহ আরও অনেক কিছুই আলোচনা করেছেন।

বইটির সৌজন্য প্রকাশ 

 সাপ্তাহিক বিচিত্রা
 সচিত্র স্বদেশ
 সাপ্তাহিক চিত্রবাংলা
 সচিত্র সন্ধানী
 বাংলার বাণী
 প্রেস ইন্সটিটিউট
 চলচ্চিত্র ও প্রকাশনা দফতর
 আন্তঃবাহিনী জনসংযোগ পরিদফতর
 এলিট প্রিন্টিং এ্যান্ড পাকেজেস লিঃ
 পদ্মা প্রিন্টার্স এ্যান্ড কালার লিঃ
 জেনিথ প্যাকেজেস লিঃ
 ঢাকা ডাইং লিঃ, এবং
 বেঙ্গল কার্পেটস

তথ্যসূত্র 

বাংলাদেশের স্বাধীনতা যুদ্ধের বই
আনআর্থড: ট্রেইল অব ইবন বতুতা

আনআর্থড: ট্রেইল অব ইবন বতুতা () হল সৌদি আরবের গেম নির্মাতা প্রতিষ্ঠান সিমাফোর নির্মিত এবং সহপ্রতিষ্ঠান সিমাফোর ইন্টারন্যাশনাল কর্তৃক পরিবেশিত একটি নাটকীয় এডভেঞ্চারভিত্তিক কম্পিউটার-ভিডিও গেম| ইবনে বতুতার বিশ্বভ্রমণের ঘটনাবলি নিয়ে গেমটি নির্মাণ করা হয়েছে|

তথ্যসূত্র

বহিঃসংযোগ 
 
 
 Unearthed on PlayStation Network 

ভিডিও গেম
২০১৩-এর ভিডিও গেম
অ্যান্ড্রয়েড (অপারেটিং সিস্টেম) গেম
অ্যাকশন-অ্যাডভেঞ্চার গেম
আইওএস গেম
মেক ওএস এক্সের গেম
প্লেস্টেশন ৩-এর ভিডিও গেম
একক খেলোয়াড় ভিডিও গেম
উইন্ডোজ গেম
আঙ্কারা বিশ্ববিদ্যালয়

আঙ্কারা বিশ্ববিদ্যালয় () হল তুরস্কের রাজধানী আঙ্কারায় অবস্থিত একটি সরকারি বিশ্ববিদ্যালয়। এটি হল তুরস্কে প্রতিষ্ঠিত প্রথম উচ্চ শিক্ষা প্রতিষ্ঠান। ভোকেশনাল, আন্ডারগ্র্যাজুয়েট এবং গ্র্যাজুয়েট মিলিয়ে মোট ২৪০ টি কোর্সের ব্যবস্থা রয়েছে এ বিশ্ববিদ্যালয়টিতে।

আরোও দেখুন 
 আঙ্কারা

তথ্যসূত্র

বহিঃসংযোগ 
 Ankara University website  
 Ankara University Faculty of Languages, History and Geography website  
 Ankara University Faculty of Dentistry website  
 Ankara University Faculty of Farmacy website  
 Ankara University Faculty of Educational Sciences website  
 Ankara University Faculty of Science website  
 Ankara University Faculty of Law website  
 Ankara University Faculty of Theology website  
 Ankara University Faculty of Communication website  
 Ankara University Faculty of Engineering website  
 Ankara University Faculty of Health Sciences website 
 Mekteb-i Mülkiye  
 Ankara University Faculty of Sport Sciences website 
 Ankara University School of Medicine website  
 Ankara University Faculty of Veterinary Medicine website  
 Ankara University Faculty of Agriculture website 
 Ankara University Alternative Energy Team 
 Ankara University Distance Education Center 

তুরস্কের বিশ্ববিদ্যালয়
১৯৪৬-এ প্রতিষ্ঠিত শিক্ষাপ্রতিষ্ঠান
১৯৪৬-এ প্রতিষ্ঠিত বিশ্ববিদ্যালয় ও কলেজ
নলিনীধর ভট্টাচার্য

নলিনীধর ভট্টাচার্য (জন্ম: ৪ ডিসেম্বর ১৯২১ — মৃত্যু: ১ সেপ্টেম্বর ২০১৬) (; ) অসমের একজন কবি, প্রবন্ধকার, সমালোচক ও অনুবাদক। নলিনীধর ভট্টাচার্য রামধেনু নামক পুস্তক অনুবাদ করে তিনি সাহিত্য জগতে প্রবেশ করেন। ননী আছনে ঘরত নামক কবিতাটি তার রচিত অন্যন্য কৃতি হিসেবে গণ্য করা হয়। তিনি ১৯৮২ সনে অসম সাহিত্য সভার ডিফু অধিবেশনের কবি সন্মিলনে সভাপতিত্ব করেছিলেন। তার মহৎ ঐহিত্য সংকলনটির জন্য ২০০২ সালে সাহিত‍্য অকাদেমী পুরস্কার লাভ করেন।

জ্ঞানপীঠ পুরস্কার এবং সাহিত্য অকাদেমি পুরস্কার বিজয়ী সাহিত্যিক বীরেন্দ্র কুমার ভট্টাচার্য তারই সহোদর অনুজ।

জন্ম ও বাল্যকাল
১৯২১ সনের ৪ ডিসেম্বর তারিখে যোরহাটের নিকটবর্তী মেলেং কাঠগাঁও নামক স্থানে নলিনীধর ভট্টাচার্যের জন্ম হয়।  তার পিতার নাম শশীধর ভট্টাচার্য ও মাতার নাম আইদেউ ভট্টাচার্য। তারা পাঁচ ভাই-বোন ছিলেন। জ্ঞানপীঠ পুরস্কার প্রাপ্ত ‘মৃত্যুঞ্জয়’ গ্রন্থের রচয়িতা বীরেন্দ্র কুমার ভট্টাচার্য তারই অনুজ।

শিক্ষা
১৯৪০ সনে কাকোজান বালক উচ্চ মাধ্যমিক বিদ্যালয় থেকে মেট্রিক পরীক্ষায় উত্তীর্ণ হয়ে যোরহাটের জে.বি কলেজ থেকে আই.এ পাশ করেন। পরবর্তী জীবনে তিনি স্নাতক ও অসমীয়া বিষয়ে স্নাতকোত্তর ডিগ্রী লাভ করেন।

কর্মজীবন
আই.এ পরীক্ষায় উত্তীর্ণ হয়ে নলিনীধর ভট্টাচার্য কাকজান বালক উচ্চ বিদ্যালয়ে শিক্ষকতা  আরম্ভ করেন। স্নাতকোত্তর ডিগ্রী লাভ করার পর শিলং-এর সেন্ট এন্থনীজ কলেজে অসমীয়া বিষয়ের প্রভাষক রূপে প্রায় তিনি বৎসর কার্য নির্বাহ করেন। ১৯৬০ সনে তিনি গুয়াহাটির আর্য বিদ্যাপীঠ কলেজে যোগদান করেন ও ১৯৮৩ সন পর্যন্ত সেখানেই কর্মরত থাকেন।

সাহিত্য কৃতি
১৯৭৯ সালে তার প্রথম কাব্যগ্রন্থ এই কুয়লিতে প্রাকাশিত হয়।

প্রকাশিত গ্রন্থরাজি

কাব্য 
এই কুঁয়লীতে - ১৯৭৯
চেরাশালির মালিতা - ১৯৮৩
আহত সপোন - ১৯৮৩
ননী আছনে ঘরত - ১৯৯৬
বিদায় ফুলর দিন - ২০০১
দিনর পাছত দিন - ২০০৮

প্রবন্ধ সংকলন 
মূল আরু ফুল - ১৯৮৩
বেজবরুয়া আরু আধুনিকতার ধারণা - ১৯৮৭
কবিতার কথা - ১৯৯৩
কবিতা আরু নেপথ্য - ১৯৯৩
মহৎ ঐতিহ্য - ১৯৯৯

অনুবাদ 
দুই পুরুষ - ১৯৮১
ঈশ্বরী তলার কাহিনী - ১৯৯৫
ড. ঝিভাগো
প্রাচীন ভারতর সংস্কৃতি আরু সভ্যতা
সম্পাদনা
বিষ্ণু রাভা: জীবন আরু কৃতি - ১৯৯৫
মুনীন বরকটকীর প্রসঙ্গ সমালোচনা - ১৯৯৬

পুরস্কার ও সম্মাননা 

 ১৯৮৩ সালে দুই পুরুষ গ্রন্থের জন্য ‘সোভিয়েত দেশ নেহরু অ্যাওয়ার্ড’
 ১৯৮৩ সালে কবিতার কথা গ্রন্থের জন্য ‘ভারতীয় ভাষা পরিষদ পুরস্কার’
 ২০০১ সালে ননী আছনে ঘরত গ্ৰন্থের জন্য অসম সাহিত্য সভার ‘ছগনলাল জৈন পুরস্কার’
 ২০০২ সালে মহৎ ঐতিহ্য গ্ৰন্থের জন্য ‘সাহিত্য অকাডেমি পুরস্কার’
 ২০০৬ সালে ‘অসম উপত্যকা সাহিত্য পুরস্কার’
 ২০০৮ সালে ‘গণেশ গগৈ পুরস্কার’
 ২০০৯ সালে ডাঃ ঝিভাগোর জন্য ‘অমূল্য চক্ৰবৰ্তী অনুবাদ পুরস্কার’
 মৃণালিনী দেবী পুরস্কার

সম্মান 
 সাহিত্যাচার্য সম্মান - আসাম সাহিত্য সভা কর্তৃক (২০১০)
 অসম সাহিত্য সভার ডিফু অধিৱেশনের কবি সন্মিলনের সভাপতি।

তথ্যসূত্র

২০শ শতাব্দীর ভারতীয় কবি
২১শ শতাব্দীর ভারতীয় কবি
১৯২১-এ জন্ম
২০১৬-এ মৃত্যু
অসমীয়া ভাষার কবি
আসামের কবি
অসমীয়া সাহিত্য আকাদেমি পুরস্কার বিজয়ী
ভারতীয় পুরুষ কবি
আসামের লেখক
সফটওয়্যার প্রকাশক

সফ্টওয়্যার প্রকাশক হল ডেভেলপার এবং পরিবেশকের মধ্যে সফ্টওয়্যার শিল্পের একটি প্রকাশনা কোম্পানী। কিছু প্রতিষ্ঠানের মধ্যে, দুইটি
বা তিনটি ভূমিকা সংযুক্ত করা হতে পারে (এবং প্রকৃতপক্ষে, বিশেষ করে শেয়ারওয়্যারের ক্ষেত্রে, একক ব্যক্তি দ্বারা রক্ষিত হতে পারে)।

লেখক-ডেভেলপারগণ বড় বা বিদেশী বাজারে পৌঁছানোর জন্য প্রকাশকদের ব্যবহার করতে পারেন।

সফটওয়্যার প্রকাশকদের তালিকা

আরও দেখুন

তথ্যসূত্র

সফটওয়্যার বিতরণ
ভার্জিন গ্রুপ

ভার্জিন গ্রুপ লিমিটেড উদ্যোক্তা রিচার্ড ব্রানসন দ্বারা প্রতিষ্ঠিত একটি ব্রিটিশ বহুজাতিক ব্র্যান্ডেড ভেঞ্চার ক্যাপিটাল পিণ্ডীভূত কোম্পানি। এর মূল ব্যবসা এলাকা ভ্রমণ, বিনোদন এবং জীবনধারা, এবং এটি আর্থিক সেবা, পরিবহন, স্বাস্থ্যসেবা, খাদ্য ও পানীয়, মিডিয়া ও টেলিযোগাযোগ মধ্যে উদ্যোগ পরিচালনা কর। একসঙ্গে, ভার্জিন-এর ব্যবসায় বিশ্বব্যাপী ৪০০-এরও অধিক কোম্পানি দ্বারা গঠিত।

অধীনস্থ কোম্পানি এবং বিনিয়োগ 
 এয়ারএশিয়া এক্স — মালয়েশিয়া থেকে পরিচালিত বাজেট এয়ারলাইন  (১৬% ভার্জিন গ্রুপের মালিকানাধীন)
 ভি ফেস্টিভাল — যুক্তরাজ্যের দুটি পৃথক স্থানে অনুষ্ঠিত দুই দিনের সঙ্গীত উৎসব
 ভি ফেস্টিভাল (অস্ট্রেলিয়া) — ভি ফেস্টিভাল একটি অস্ট্রেলিয়ান সংস্করণ
 ভার্জিন ফেস্টিভাল — ভি ফেস্টিভাল একটি উত্তর আমেরিকান সংস্করণ.
 ভার্জিন এ্যাকটিভ — ইউকে, অস্ট্রেলিয়া, দক্ষিণ আফ্রিকা, স্পেন, সিঙ্গাপুর, পর্তুগাল, এবং ইতালি মধ্যে একটি স্বাস্থ্য ক্লাব চেইন
 ভার্জিন আমেরিকা — সান ফ্রান্সিসকো আন্তর্জাতিক বিমানবন্দরে ভিত্তি করে একটি মার্কিন যুক্তরাষ্ট্র এর বাজেট এয়ারলাইন (২৫% ভার্জিন গ্রুপের মালিকানাধীন)
 ভার্জিন আটলান্টিক এয়ারওয়েজ — পশ্চিম সাসেক্স, যুক্তরাজ্য ভিত্তিক একটি আন্তর্জাতিক বাহক (৫১% ভার্জিন গ্রুপের মালিকানাধীন)
 ভার্জিন অস্ট্রেলিয়া হোল্ডিংস লিমিটেড
 ভার্জিন অস্ট্রেলিয়া — একটি অস্ট্রেলিয়ান ভিত্তিক এয়ারলাইন
 ভার্জিন সামোয়া — একটি সামোয়ান ভিত্তিক এয়ারলাইন (৪৯%)
 ব্লু হলিডেস — ভার্জিন অস্ট্রেলিয়ার ভ্রমণ কর্মসূচি
 ভার্জিন বেলুন ফ্লাইটস — একটি গরম বায়ু বেলুন অপারেটর
 ভার্জিন বুকস — বই প্রকাশক, খুচরা বিক্রেতা এবং পরিবেশক (১০% ভার্জিন গ্রুপের মালিকানাধীন)
 ভার্জিন কেয়ার — চিকিৎসা সেবা প্রদান
 লিকুইড কমিকস — কমিক বই প্রযোজক
 ভার্জিন কানেক্ট — রাশিয়ায় ব্রডব্যান্ড ইন্টারনেট এক্সেস এবং টেলিফোনি
 ভার্জিন ডিজিটাল হেল্প — প্রযুক্তিগত সহায়তা
 ভার্জিন ড্রিংস — পানীয় প্রস্তুতকারক
 ভার্জিন কোলা — কার্বনেটেড নরম পানীয় কোলা
 ভার্জিন ভদকা — alcoholic beverage
 ভি-মিক্স - স্পিরিট মিক্সার

তথ্যসূত্র

বহিঃসংযোগ
 
 

ভার্জিন গ্রুপ
এয়ারলাইন হোল্ডিং কোম্পানি
ব্রিটিশ মার্কা
যুক্তরাজ্যের হোল্ডিং কোম্পানি
১৯৭০-এ প্রতিষ্ঠিত কোম্পানি
যুক্তরাজ্যের সম্মিলিত কোম্পানি
লন্ডন ভিত্তিক কোম্পানি
কাদিসিয়ার যুদ্ধ

কাদিসিয়ার যুদ্ধ (; transliteration, Ma'rakat al-Qādisiyyah; ; alternative spellings: Qadisiyya, Qadisiyyah, Kadisiya) ৬৩৬ সালে রাশিদুন খিলাফত ও সাসানীয় সাম্রাজ্যের মধ্যে সংঘটিত হয়। এই যুদ্ধ মুসলিমদের পারস্য বিজয়ের অংশ এবং ইসলামি সাম্রাজ্যের বিস্তৃতির প্রথম যুগে তা সংঘটিত হয়। বলা হয় যে, এই যুদ্ধের সময় বাইজেন্টাইন সম্রাট হেরাক্লিয়াস মিত্রতার প্রতীক স্বরূপ তার নাতনি মানইয়ানহকে সাসানীয় সম্রাট তৃতীয় ইয়াজদগিরদের সাথে বিয়ে দেন। এই যুদ্ধে মুসলমানদের পক্ষে নেতৃত্ব দেন নবীজীর মামা সাদ বিন আবি ওয়াক্কাস। ইরানিদের পক্ষে নেতৃত্ব দেন সম্রাট রুস্তম।

আরও দেখুন 

 কাদিসিয়ার আধুনিক ব্যবহার
 মুসলিমদের পারস্য বিজয়
 মুসলিম বিজয়
 সাসানীয় সাম্রাজ্য
 শাহনামা

তথ্যসূত্র 

ইসলামের ইতিহাস
সাসানীয় সাম্রাজ্য জড়িত লড়াই
রাশিদুন খিলাফত জড়িত লড়াই
উর্বর চন্দ্রকলা
মুসলিমদের পারস্য বিজয়
৬৩৬-এর সংঘর্ষ
৬৩৬-এ এশিয়া
মুসলিমদের বিজয়
মুসলিমদের মেসোপটেমিয়া বিজয়
৬৩৬
উবায়দুল্লাহ সিন্ধি

উবায়দুল্লাহ সিন্ধি (), (১০ মার্চ ১৮৭২ -২২ আগস্ট ১৯৪৪) ছিলেন একজন জাতীয়তাবাদী নেতা ও ভারতের স্বাধীনতা আন্দোলনের রাজনৈতিক কর্মী।

উবাইদুল্লাহ সিন্ধি শিয়ালকোটের একটি শিখ পরিবারে জন্মগ্রহণ করেন। তাঁর জন্মের চার মাস আগে তাঁর পিতা ইন্তিকাল করেন। ১৬ বছর বয়সে তিনি ইসলাম গ্রহণ করেন। তিনি তার নিজস্ব ডায়েরীর মধ্যে লিখেছেন,"আমি যখন ধর্মীয় শিক্ষা অর্জন করা শুরু করি তখন সিন্ধু ও মুলতানের কিছু শিক্ষকের কাছে নাহু- সরফের পাঠ গ্রহন করি।এসময় হজরত মাওলানা আবুস সিরাজ গোলাম মুহাম্মদ দিনপুরীর সান্নিধ্যে ছয় মাস অবস্থান করি।। দারুল উলুম দেওবন্দে ভর্তি হন। তিনি মাওলানা রশিদ আহমেদ গাঙ্গোহি ও মাওলানা মাহমুদুল হাসানের মত তৎকালীন ইসলামি পন্ডিতদের সান্নিধ্য লাভ করেন। তিনি ১৯০৯ সালে দারুল উলুম দেওবন্দে ফিরে আসেন এবং ধীরে ধীরে প্যান-ইসলামি আন্দোলনের সাথে যুক্ত হন। প্রথম বিশ্বযুদ্ধের সময় মাওলানা মাহমুদুল হাসানের নেতৃত্বে অক্ষশক্তির সাহায্যে ভারতে একটি প্যান ইসলামি আন্দোলনের জন্য ভারত ত্যাগ করা নেতাদের মধ্যে অন্যতম। এই ঘটনা পরবর্তীতে রেশমি রুমাল আন্দোলন নামে পরিচিতি পায়।

যুদ্ধের সময় তিনি আফগান আমির হাবিবউল্লাহ খানের সাথে দেখা করার জন্য কাবুল যান। সংক্ষিপ্ত সময় পর তিনি জার্মান সমর্থনে ভারতে বিপ্লবের জন্য রাজা মহেন্দ্র প্রতাপের পরিকল্পনায় নিজের সমর্থন জানান। ১৯১৫ সালের ডিসেম্বরে কাবুলে গঠিত ভারতের অন্তর্বর্তীকালীন সরকারে যোগ দেন এবং যুদ্ধের শেষ পর্যন্ত আফগানিস্তানে অবস্থান করেন এবং রাশিয়া চলে যান। এরপর বিভিন্ন দেশের মধ্য দিয়ে তিনি তুরস্কে যান এবং সেখানে দুই বছর অবস্থান করেন। এরপর তিনি হেজাজ যান। সেখানে তিনি ইসলাম নিয়ে পড়াশোনা করেন। কর্মজীবনের প্রথমদিকে তিনি প্যান ইসলামি চিন্তাবিদ ছিলেন। তবে পরবর্তীতে তিনি প্যান ইসলামি চিন্তা থেকে সরে আসেন। দেওবন্দি উলামাদের নেতৃত্বে ভারতের স্বাধীনতা আন্দোলনে তিনি একজন সক্রিয় সদস্য ছিলেন। উবাইদুল্লাহ সিন্ধি ১৯৪৪ সালের ২১ আগস্ট মৃত্যুবরণ করেন। তার লিপিবদ্ধ কিতাব সমূহ হলো "হজরত শাহ ওয়ালী উল্লাহ এবং তার দর্শন","হজরত শাহ ওয়ালী উল্লাহ এবং তার রাজনৈতিক আন্দোলন", "খুতুবা"।

তথ্যসূত্র

গ্রন্থপঞ্জি 

 
 
 বিপ্লবী মহানায়ক মাওলানা ওবায়দুল্লাহ সিন্ধি
 
 
 মাওলানা ওবায়দুল্লাহ সিন্ধির ইসলাম গ্রহণ ও শিক্ষাজীবন
 
 

 .
 .
 .
 .
 
 

১৮৭২-এ জন্ম
১৯৪৪-এ মৃত্যু
শিয়ালকোটের ব্যক্তি
ভারতীয় স্বাধীনতা আন্দোলন কর্মী
মুসলিম পণ্ডিত
হিন্দু-জার্মান ষড়যন্ত্র
শিখধর্ম থেকে ইসলামে ধর্মান্তরিত
ভারতীয় মুসলিম
দেওবন্দি ব্যক্তি
মাতুরিদি ব্যক্তি
মাহমুদ হাসান দেওবন্দির ছাত্র
হানাফী ব্যক্তি
২০শ শতাব্দীর ইসলামের মুসলিম পণ্ডিত
প্রথম আল-ওয়ালিদ

আবুল আব্বাস আল ওয়ালিদ ইবনে আবদুল মালিক ইবনে মারওয়ান () বা প্রথম আল ওয়ালিদ (৬৬৮ – ২৩ ফেব্রুয়ারি ৭১৫) ছিলেন একজন উমাইয়া খলিফা। তিনি মদিনায় জন্ম গ্রহন করেন। ৭০৫ থেকে শুরু করে ৭১৫ সালে মৃত্যুর আগ পর্যন্ত তিনি খলিফার পদে আসীন ছিলেন। তিনি জামে উমাইয়ামসজিদ প্রতিষ্ঠা করেন, তার পিতার খলিফা আব্দুল মালিকের পর খলিফা হন, তিনি নাহুর শিক্ষা করার চেষ্টা করেন কিন্তু আয়ত্ত করতে পারেননি, তার পিতার শাসনামলে বাইজেন্টাইন সাম্রাজ্যে আক্রমণ চালান, বলা হয়- তিনি প্রতি তিন দিনে কুরআন শরিফ খতম করতেন। তিনি রমজান মাসে সতেরো খতম কুরআন পড়তেন। তিনি বলতেনঃ যদি লুত সম্প্রদায়ের কথা আল্লাহ কুরআনে উল্লেখ না করতেন, আমি বিশ্বাস করতাম না কেউ এমন কিছু করতে পারে। আবি আবলা বলেনঃ "আল্লাহ ওয়ালিদকে রহম করুন, ওয়ালিদের মতো আর কে আছে!" তার শাসনামলে খিলাফত তার বৃহৎ বিস্তৃতি প্রত্যক্ষ করে। এসময় মাওয়ারাননহর, সিন্ধু, হিস্পানিয়া ও বাইজেন্টাইনদের বিরুদ্ধে সফল অভিযান চালানো হয়।

তার বংশ পরিচয় 
তিনি হচ্ছেনঃ আল ওয়ালিদ বিন আব্দুল মালিক বিন মারওয়ান বিন হাকাম বিন আবুল আস বিন উমাইয়া বিন আব্দে শামস বিন আবদে মানাফ বিন কুসাই বিন কিলাব বিন মুররাহ বিন কাব বিন লুয়াই বিন গালেব বিন ফিহর বিন মালেক বিন নজর বিন কিনানা।

আবদে মানাফে গিয়ে তার সাথে রসুল সাঃ এর বংশ মিলে যায়।

তার মাতার দিক থেকে বংশ পরিচয়ঃ ওয়ালাদা বিনতে আব্বাস বিন হুজুন বিন জুহাইর বিন জাজিমা বিন রাওয়াহা।

খেলাফত দায়িত্বভার গ্রহন 
তার পিতা খলিফা আব্দুল মালিকের সময় থেকেই তার জন্য বাইয়াত নেয়া হয়, অতঃপর তার পিতা ৮৬ হিজরি মোতাবেক ৭০৫ সালে মারা গেলে তিনি খেলাফত দায়িত্বভার গ্রহন করেন। তার পিতা তার জন্য সকল বিদ্রোহ অপসারণ করে স্থির এক রাষ্ট্র রেখে যান, এবং তিনি এর যথাযথ মূল্যায়ন করেন।

তথ্যসূত্র

৬৬৮-এ জন্ম
৭১৫-এ মৃত্যু
উমাইয়া খলিফা
৮ম শতাব্দীর খলিফা
৬৭০-এর দশকে জন্ম
আরব মুসলিম
মদিনার ব্যক্তি
আরব-বাইজেন্টাইন যুদ্ধের উমাইয়া ব্যক্তি
তাবারি

আবু জাফর মুহাম্মদ ইবনে জারির তাবারি (, ) (২২৪ – ৩১০ হিজরি; ৮৩৯ –৯২৩ খ্রিষ্টাব্দ) ছিলেন বর্তমান ইরানের অন্তর্গত মাজানদারানের তাবারিস্তানের একজন খ্যাতনামা ও প্রভাবশালী পারসিয়ান পণ্ডিত, ইতিহাসবিদ ও মুফাসসির। ইসলামি বিষয়াদি ও ইতিহাসের উপর তার পান্ডিত্যের কারণে বর্তমানকালেও তিনি সমাদৃত। তিনি কাব্য, অভিধান, ব্যাকরণ, নীতিশাস্ত্র, গণিত ও চিকিৎসাবিজ্ঞান নিয়েও লিখেছেন।

তার সবচেয়ে উল্লেখযোগ্য ও পরিচিত কর্ম হল তাফসিরে তাবারি এবং তার ঐতিহাসিক গ্রন্থ তারিখুর রসুল ওয়াল মুলুক (ইংরেজিতে “হিস্ট্রি অব দ্য প্রফেটস এন্ড কিংস’’ বলে পরিচিত) যা তারিখে তাবারি নামেও পরিচিত। তিনি তার নিজস্ব মাজহাব স্থাপন করেন যা সাধারণত তার নাম অনুসারে জারিরি বলা হয়।

আরও দেখুন

ইসলামি পণ্ডিত
মুসলিম ইতিহাসবিদদের তালিকা
বালামি

তথ্যসূত্র

গ্রন্থপঞ্জি
 
 Ulrika Mårtensson, "al-Tabari", in Muhammad in History, Thought, and Culture: An Encyclopedia of the Prophet of God, Edited by C. Fitzpatrick and A. Walker, Santa Barbara, ABC-CLIO, 2014, (2 vols.). 
 
 C. E. Bosworth, "al-Tabari, Abu Djafar Muhammad b. Djarir b. Yazid" in P. J. Bearman, Th. Bianquis, C. E. Bosworth, E. van Donzel and W. P. Heinrichs et al., Encyclopædia of Islam, 2nd Edition. (Leiden: E. J. Brill) 12 Vols. published between 1960 and 2005.
 Franz Rosenthal, (translator), The History of al-Ţabarī, Albany: State University of New York Press, 1989, Volume 1.
 Ehsan Yar-Shater, ed., The History of al-Ţabarī, Albany: State University of New York Press, 40 Vols. published between 1989 and 2007

বহিঃসংযোগ

 

৮৩৮-এ জন্ম
৯২৩-এ মৃত্যু
ইরানি ইতিহাসবিদ
মুসলিম ইতিহাসবিদ
১০ম-শতাব্দীর ইতিহাসবিদ
মুফাসসির
মুহাম্মদ ইবনে জারির আল তাবারি
১০ম-শতাব্দির ইরানি ব্যক্তি
৯ম-শতাব্দির ইরানি ব্যক্তি
৮৩৯-এ জন্ম
৯ম শতাব্দীর ইসলামের মুসলিম পণ্ডিত
সুন্নি ইমাম
সুন্নি মুসলিম পণ্ডিত
তাবারিস্তান
ফ্লোরিডার হিন্দু মন্দির, টাম্পা

ফ্লোরিডার হিন্দু মন্দির যুক্তরাষ্ট্রের ফ্লোরিডার টাম্পা নামক স্থানে অবস্থিত একটি হিন্দু মন্দির । টাম্পা ফ্লোরিডার সাংস্কৃতিক কেন্দ্র। সেখানকার কিছু ভক্তবৃন্দ একত্রিত হয়ে এ মন্দিরটি প্রতিষ্ঠা করেছেন। এখানে প্রার্থনা,যোগ শিক্ষা ও বিভিন্ন উৎসব-অনুষ্ঠান পালিত হয়। এ মন্দিরের শিক্ষাঃ ‘এক ঈশ্বর-জ্ঞানীরা যার বিভিন্ন নাম দিয়েছেন।’
 
এ মন্দিরটি পরিচালনার জন্য কয়েকটি কমিটি রয়েছে। কমিটি গুলো ভক্তবৃন্দ গঠন করেন।  এখানে শিবরাত্রি,বৈকুন্ড একাদশী, গণেশ চতুর্থী, নবরাত্রি,জন্মাষ্টমী, দীপাবলি পালিত হয়।

তথ্যসূত্র

বহিঃসংযোগ  
ফ্লোরিডার হিন্দু মন্দির,টাম্পা 

১৯৯৬-এ প্রতিষ্ঠিত
মার্কিন যুক্তরাষ্ট্রের হিন্দু মন্দির
ফ্লোরিডার হিন্দু মন্দির
বেদান্ত সোসাইটি, দক্ষিণ ক্যালিফোর্নিয়া

যুক্তরাষ্ট্রের দক্ষিণ ক্যালিফোর্নিয়ার হলিউডে অবস্থিত বেদান্ত সোসাইটি ১৯৩০ সালে স্বামী প্রভানন্দ প্রতিষ্ঠা করেন।  এটি বিশ্বের সকল বেদান্ত সোসাইটির কেন্দ্রীয় কার্যালয়। বেদান্ত সোসাইটি মুলত রামকৃষ্ণ মিশনের অঙ্গ সংগঠন।  এখানে একটি আর্কাইভ আছে যেখানে বেদান্ত সোসাইটির ইতিহাস এবং যুক্তরাষ্ট্রে শুরুর দিকের বেদান্ত দর্শন চর্চার প্রসার লাভের ইতিহাস নিবদ্ধ আছে।

ইতিহাস 
স্বামী প্রভানন্দ ১৯২৯ সালে পোর্টল্যান্ড,অরেগন থেকে লস এঞ্জেলসে আসেন। ১৯৩৪ সালে তিনি একটি অলাভজনক প্রতিষ্ঠান হিসেবে বেদান্ত সোসাইটি প্রতিষ্ঠা করেন এবং ১৯৭৬ সালে তাঁর মৃত্যুর পূর্ব পর্যন্ত এ প্রতিষ্ঠানটি পরিচালনা করেন।

কার্যক্রম 
বেদান্ত সোসাইটি বেদান্ত দর্শন সম্পর্কে মানুষকে ধারণা দেবার জন্য বিভিন্ন লেকচার, ক্লাস,সেমিনার আয়োজন করে। এছাড়া তাদের বেদান্ত প্রেসের মাধ্যমে বিভিন্ন বই ও লেখা প্রকাশ করে।  এই প্রতিষ্ঠানটি পুরো মার্কিন যুক্তরাষ্ট্র ব্যাপী ছাত্র-ছাত্রী ও তরুন-তরুণীদের মধ্যে বেদান্ত দর্শন,যোগ বা ধ্যান এবং ব্রহ্মচর্য সম্পর্কে আগ্রহী করে তুলছে।এছাড়া এটি শ্রী রামকৃষ্ণ ও স্বামী বিবেকানন্দের বিভিন্ন দিক নিয়ে গবেষণা করে চলেছে।

অন্যান্য শাখা  
অফিসিয়াল ওয়েবসাইট

আরও দেখুন 
স্বামী বিবেকানন্দ
বেদান্ত দর্শন

তথ্যসূত্র 

১৯৩০-এ প্রতিষ্ঠিত
ইউনাইটেড পিপলস ডেমোক্রেটিক ফ্রন্ট

ইউনাইটেড পিপলস ডেমোক্রেটিক ফ্রন্ট সংক্ষেপে ইউপিডিএফ, () হচ্ছে বাংলাদেশের পার্বত্য চট্টগ্রাম ভিত্তিক একটি আঞ্চলিক রাজনৈতিক দল। ১৯৯৮ সালের ২৬ ডিসেম্বর এটি ঢাকায় একটি কনফারেন্সের মাধ্যমে প্রতিষ্ঠিত হয় এবং শান্তিপূর্ণ গণতান্ত্রিক পথে পার্বত্য চট্টগ্রামের স্বায়ত্তশাসন প্রতিষ্ঠা করতে চায়। কনফারেন্স শেষে পাঁচ সদস্যের আহ্বায়ক কমিটি গঠন করা হয় যেটির আহ্বায়ক হন প্রসিত বিকাশ খীসা। ইউনাইটেড পিপলস ডেমোক্রেটিক ফ্রন্ট শান্তিপূর্ণ ও গণতান্ত্রিক উপায়ে পার্বত্য অঞ্চলকে সম্পূর্ণ স্বায়ত্তশাসিত করার দাবি করে। তবে, এর অনেক সদস্য সশস্ত্র এবং সহিংস বৌদ্ধ চরমপন্থী আচরণ প্রকাশ করেছে। 

এটি একটি পার্বত্য চুক্তি বিরোধী সংগঠন। সম্প্রতি রাঙামাটিতে বাংলাদেশ সেনাবাহিনীর টহলরত সদস্যদের ওপর পার্বত্য চুক্তি বিরোধী সংগঠন ইউপিডিএফ এর সশস্ত্র সন্ত্রাসীদের হামলা পরবর্তী বন্দুকযুদ্ধে এক সন্ত্রাসী নিহত হয়েছে।

ইউপিডিএফ ২০০১ সালের অষ্টম জাতীয় সংসদ সাধারণ নির্বাচনে অংশগ্রহণ করে, যদিও দুই পদপ্রার্থীর দুজনই পরাজিত হন। অনেক বিশ্লেষণকারীকে অবাক করে দিয়ে প্রতিদ্বন্দ্ব্বিতাকারিগণ বিবেচনাযোগ্য ভোট পান।

২০০৬ সালের নভেম্বরে ঢাকায় পার্টির প্রথম জাতীয় কংগ্রেস অনুষ্ঠিত হয় এবং প্রসিত বিকাশ খীসা ও রবি শঙ্কর চাকমাকে সভাপতি ও সাধারণ সম্পাদক করে কেন্দ্রীয় কমিটি নির্বাচন করা হয়।

তথ্যসূত্র

বহিঃসংযোগ 

২০০৬-এ প্রতিষ্ঠিত
গণতান্ত্রিক দল
১৯৯৮-এ বাংলাদেশে প্রতিষ্ঠিত
বাংলাদেশী সরকার অসম্পূর্ণ
বাংলাদেশের সংগঠন অসম্পূর্ণ
এশীয় রাজনৈতিক দল অসম্পূর্ণ
১৯৯৮-এ প্রতিষ্ঠিত রাজনৈতিক দল
বাংলাদেশের সংখ্যালঘুদের রাজনৈতিক দল
ইঁদ পরব

ইঁদ পরব বা সনপেটা বা সুনিয়া ভারতের পশ্চিমবঙ্গ রাজ্যের পুরুলিয়া জেলার প্রাচীন উৎসব। এই উৎসবের মাধ্যমে স্থানীয় শাসকের আধিপত্য ও প্রভূত্ব ঘোষণা করা হত।

পালনরীতি 
প্রতি বছর ভাদ্র মাসের শুক্ল দ্বাদদশী তিথিতে ইঁদ পরব উৎসব পালিত হত। স্থানীয় রাজা ও ভূস্বামীরা এই উৎসবের পৃষ্ঠপোষক ছিলেন। উৎসবের কয়েকদিন আগে সপারিষদ রাজা শিকারে বেড়িয়ে ইন্দ্রদন্ড বা ইঁদ ডাং বানানোর মতো উপযুক্ত শক্ত ও দীর্ঘ শালগাছ বাছতেন। এরপর গাছটিকে পূজা করে কুঠার দিয়ে রাজা প্রথমে গাছটিকে আঘাত করলে পরিষদেরা সেটিকে কেটে ইঁদটাঁড়ে তুলতেন। এই ভাবে বানানো ইঁদ ডাংয়ের মাথায় একটি কাপড় দিয়ে মোড়া বাঁশের ছাতা বাঁধা হত। পরবের দিন রাজা সেই ছাতাসহ দন্ডটি তুলে ধরে কৃষিকার্যের সূচনার অনুমতি দিতেন। এই সময় রাজা সম্ভাব্য কৃষিকাজ সম্বন্ধে খোঁজ নিয়ে খাজনা নির্দিষ্ট করতেন।

তথ্যসূত্র 

পশ্চিমবঙ্গের সংস্কৃতি
পুরুলিয়া জেলার উৎসব
মাঘ সিম

মাঘ সিম ভারতের পশ্চিমবঙ্গ রাজ্যের পুরুলিয়া জেলার সাঁওতাল সম্প্রদায়ের উৎসব।

পালনরীতি
প্রতি বছর মাঘ মাসে বাবুই জাতীয় ঘাস কাটার জন্য এই উৎসব হয়ে থাকে। গোড়েৎ মাঝি হাড়িয়া তৈরীর উদ্দেশ্যে প্রতি গৃহস্থের নিকট হতে একটু করে চাল বা বাজরা সংগ্রহ করেন। নায়কে স্নান করে মুরগি পূজা করেন। এছাড়াও মঁড়েঁকো, মারাং বুরু, জাহের এরা, গোঁসায় এরা, মাঝি হাড়াম ও সিমা হাড়ার প্রভৃতি উপাস্য দেবতাদের পূজা দেওয়া হয়ে থাকে। অতীতে পারমানিক, জগমাঝি, জগপারমানিক, গোড়েৎ মাঝি, নায়কে, কুড়ান নায়কে প্রভৃতি সাঁওতাল সমাজের প্রধান পদাধিকারীরা পদত্যাগ করতেন এবং নতুন সমাজ প্রধানের নির্বাচন করা হত। জমিজমা নতুন করে বিলি বন্দোবস্তের ব্যবস্থাও করা হত। বর্তমানে পদগুলি বংশানুক্রমিক হয়ে যাওয়ায় ও জমি উত্তরাধিকার সূত্রে ভোগ করার ব্যবস্থা থাকায় এই প্রথা রীতিরক্ষা মাত্র হয়ে গেছে।

তথ্যসূত্র 

পশ্চিমবঙ্গের লোকসংস্কৃতি
পুরুলিয়া জেলার উৎসব
সাঁওতাল উৎসব
এরঃক সিম

এরঃক সিম ভারতের পশ্চিমবঙ্গ রাজ্যের পুরুলিয়া জেলার সাঁওতাল সম্প্রদায়ের কৃষিভিত্তিক উৎসব।

পালনরীতি 
এরঃক সিম সাঁওতাল সম্প্রদায়ের বছরের প্রথম উৎসব। এই উৎসবের মাধ্যমে কৃষিজমিতে বীজ রোপণ করা হয়ে থাকে। প্রতি ঘরে মুরগী বলি দিয়ে সম্ভাব্য ভালো চাষের প্রার্থনা করে পূজা করা হয়। পূজার শেষে মুরগিগুলি দিয়ে খিচুড়ি রান্না করে গ্রামের সকল পুরুষেরা আহার করেন। পরের দুই দিন আবগে বঙ্গা ও মারাং বুরু প্রভৃতি উপাস্য দেবতার উদ্দেশ্যে পূজা করা হয়ে থাকে।

পাদটীকা

তথ্যসূত্র 

পশ্চিমবঙ্গের লোকসংস্কৃতি
পুরুলিয়া জেলার উৎসব
সাঁওতাল উৎসব